OSP วิ่ง 3.31% ลุ้นผลงานไตรมาส 3 โตสวน “Low season” หนุนกำไรทั้งปีแตะ 3.4 พันล้าน!
OSP วิ่ง 3.31% ลุ้นผลงานไตรมาส 3 โตสวน “Low season” หนุนกำไรทั้งปีแตะ 3.4 พันล้าน!
OSP วิ่ง 3.31% ลุ้นผลงานไตรมาส 3 โตสวน “Low season” หนุนกำไรทั้งปีแตะ 3.4 พันล้าน!
16 ต.ค. 2562

ผู้สื่อข่าวรายงานว่า ราคาหุ้นบริษัท โอสถสภา จำกัด (มหาชน) หรือ OSP ล่าสุด ณ เวลา 11.02 น. อยู่ที่ระดับ 39 บาท ปรับตัวขึ้น 1.25 บาท หรือ 3.31% ด้วยมูลค่าการซื้อขาย 606.04 ล้านบาท

โดย บล.เคทีบี (ประเทศไทย) แนะนำ “ซื้อ” OSP ราคาเป้าหมาย 40 บาท/หุ้น โดยประเมินกำไรสุทธิไตรมาส 3/62 อยู่ที่ 831 ล้านบาท (เพิ่มขึ้น 8% จากปีก่อน, เพิ่มขึ้น 17% จากไตรมาสก่อน)  ขยายตัวอย่างต่อเนื่องแม้จะเป็น Low season ของกลุ่ม หนุนโดย
1) รายได้จากเครื่องดื่มในประเทศขยายตัวต่อเนื่องที่ 4,535 ล้านบาท (เพิ่มขึ้น 10% จากปีก่อน, เพิ่มขึ้น 7% จากไตรมาสก่อน) จากตลาดเครื่องดื่มชูกำลังที่เติบโต 5% จากปีก่อน และกำลังการผลิต C-Vitt ที่เพิ่มขึ้น 20% จากปีก่อน
2) รายได้จากธุรกิจ Personal care ยังคงขยายตัว 12% จากปีก่อน
3) รายได้จากต่างประเทศขยายตัว (2% จากปีก่อน, ลดลง 18.5% จากไตรมาสก่อน) จากค่าเงินพม่าที่ยังคงอ่อนค่า และ 4) กำไรขั้นต้น (GPM) อยู่ที่ 34.8% (ไตรมาส 3/61 = 31.8%, ไตรมาส 2/62 = 35.3%) เพิ่มขึ้นจากช่วงเดียวกันเมื่อปีก่อนจากต้นทุนเศษแก้ว และราคาก๊าซธรรมชาติที่ต่ำลง
ทั้งนี้ คาดกำไรสุทธิ 9 เดือนแรกของปี 62 คิดเป็น 72% ของกำไรสุทธิปี 62 โดยประเมินผลประกอบการไตรมาส 4/62 เติบโตจากช่วงเดียวกันเมื่อปีก่อน และจากไตรมาสก่อน จาก High season ของ OSP โดยบริษัทเริ่มขยายตลาดเครื่องดื่มชูกำลังไปยังเวียดนาม และมีแผนออกผลิตภัณฑ์ใหม่ทั้ง Functional drink &amp; Energy drink แม้กรมสรรพสามิตได้ปรับขึ้น Sugar tax และเริ่มเก็บ Functional drink tax ตั้งแต่ 1 ต.ค. 2562
โดยมองว่าประเด็นดังกล่าวจะไม่ส่งผลกระทบต่อผลประกอบการของ OSP อย่างมีนัยสำคัญ ดังนั้น คงประมาณการกำไรสุทธิปี 62 ที่ 3,395 ล้านบาท (+13% จากปีก่อน) แม้ราคาหุ้นปรับตัวเพิ่มขึ้น 25% ใน 6 เดือนที่ผ่านมา แต่ยังน่าสนใจจากผลประกอบการที่จะคงเติบโตต่อเนื่อง โดยมีอัตราการเติบโตเฉลี่ย (CAGR) 2562-2564 ที่ 13.5% ปี 62 และโอกาสในการขยายธุรกิจในอนาคตอีกมาก
 